La Policia Local alça 8 actes per incompliment de les mesures Covid aquest cap de setmana
07 de desembre de 2020

Aquest passat cap de setmana, de la nit del divendres 4 a la matinada d'aquest diumenge, 6 de desembre, la Policia Local de l'Eliana ha alçat un total de 9 actes per incompliment de la normativa vigent relativa a la pandèmia de Covid-19. Concretament 8 de les actuacions estan relacionades amb la vulneració del toc de queda i 1 amb l'incompliment de l'obligació de portar mascareta.

El cos policial ve des de fa setmanes reforçant el nombre d'efectius i intensificant la vigilància amb l'objectiu de reduir les infraccions respecte a les mesures Covid, que van tindre el seu pic més alt en aquesta segona ona el passat cap de setmana del 20 al 22 de novembre.

La Policia Local ha dut a terme aquesta primera meitat del pont de la Constitució i de la Immaculada altres accions destacables, una d'elles la detenció d'una persona per alcoholèmia positiva la matinada del diumenge. A més, gràcies a l'actuació dels agents, la propietària d'un gos potencialment perillós va poder frenar l'agressió, encara que va resultar ferida pel seu animal.

El regidor de Seguretat Ciutadana, Vicente Zamora, ha apel·lat una setmana més a la responsabilitat individual de la ciutadania per a evitar situacions que posen en risc la salut pública i ha recordat que la Policia Local continuarà actuant el que queda de pont per a garantir la seguretat de les veïnes i els veïns de l'Eliana.